b'\n_START_ARTICLE_\nDaang Alabang\xe2\x80\x93Zapote\n_START_SECTION_\nKasaysayan\n_START_PARAGRAPH_\nSinusundan ng Daang Alabang\xe2\x80\x93Zapote ang dating pandalampasigang daan ng mga Kastila na nagugnay ng Maynila sa La Laguna at iba pang mga katimugang lalawigan. Tinawag ito noon Calle Real (Kastila na ang ibig-sabihi\'y "royal street") o Camino Real ("royal way") na dumaan noon mula Ermita hanggang Muntinlupa. Sa kasalukuyan, tangi ang Daang Alabang\xe2\x80\x93Zapote ay tinatawag pa ring Calle Real (o Real Street) bilang alternatibong pangalan ng daan. Ang mga nalalabing bahagi ng Calle Real ay pinalitan na ng pangalan: Kalye Del Pilar sa lungsod ng Maynila, Abenida Harrison sa Pasay, Abenida Elpidio Quirino sa Para\xc3\xb1aque, at Abenida Diego Cera sa Las Pi\xc3\xb1as (bahaging Manuyo Uno - Zapote).\n_START_SECTION_\nPaglalarawan ng ruta\n_START_PARAGRAPH_\nNagsisimula ang daan sa Alabang malapit sa Starmall Alabang at Festival Alabang (dating Festival Supermall) sa Filinvest City. Tatawid naman ito papuntang Madrigal Business Park at Alabang Town Center at babagtasin nito ang Abenida Madrigal at Abenida Acacia. Sa kanluran ng Daang Hari (o Investment Drive), papasok ito sa Las Pi\xc3\xb1as at Barangay Pilar kung saang matatagpuan ang SM Southmall. Mula Abenida Marcos Alvarez hanggang Abenida CAA-Kalye BF Resort, dadaan ito sa Barangay Talon kung saang matatagpuan ang Robinsons Place Las Pi\xc3\xb1as. Sa Barangay Pamplona, tutungo ito lampas ng Gusaling Panlungsod ng Las Pi\xc3\xb1as, SM Center Las Pi\xc3\xb1as at Starmall. Itinayo ang isang flyover at tulay noong 1997 upang i-ugnay ang Zapote, Las Pi\xc3\xb1as sa Zapote, Bacoor (Longos) sa ibabaw ng Ilog Zapote kung saang nagtatapos ang daan sa isang palitan kasama ang CAVITEX (o Coastal Road). Halos nililinyahan ang buong daan ng mga linyang subtransmisyon ng kuryente ng Meralco na inilagay sa mga matataas na mga poste sa tabing-daan na pinaghatian din ng mga linyang distribusyon.\n_START_SECTION_\nTrapiko\n_START_PARAGRAPH_\nMagmula noong Hulyo 2016, iniulat ng Las Pi\xc3\xb1as Traffic Management Office na higit sa 70,000 sasakyan ang dumadaan sa Daang Alabang\xe2\x80\x93Zapote araw-araw, lampas sa kakayahan nito.  Nakakuha ng daan ang kasiraang-puri sa mga pagsisikip sa trapiko nito, at itinala ito ng Pangasiwaan sa Pagpapaunlad ng Kalakhang Maynila bilang isang pangunahing lugar ng paninikip sa trapiko sa katimugang Kalakhang Maynila, kasama na ang mga ibang pangunahing daang papunta sa Paliparang Pandaigdig ng Ninoy Aquino, tulad ng Daang Sucat, Abenida Andrews, at Domestic Road. Ang Unified Vehicular Volume Reduction Program (UVVRP), o mas-kilala sa madla bilang "balaking pagkokodigo ng kulay" ("color-coding scheme"), ay iniba para sa Daang Alabang\xe2\x80\x93Zapote upang magkaroon ito ng walang "window hours", o mga oras na kung saan pansamantalang nakasuspinde o hindi ipinapatupad ang UVVRP.'